google/wiki40b huggingface dataset:
रक्तस्राव

रक्तस्राव (Bleeding या Haemorrhage) शब्द का अर्थ है रुधिरवाहिकाओं से रक्त का बाहर निकलना। जब तक रुधिरवाहिकाओं में दरार, या छिद्र न हो, तब तक रक्तस्राव का होना संभव नहीं है। चोट या रोग के कारण ही रुधिरवाहिकाओं में दरार या छिद्र होते हैं। चोट लगने पर तत्काल रक्तस्राव होना प्राथमिक रक्तस्राव कहलाता है और चोट लगने के कुछ काल पश्चात् रक्तस्राव होना गौण रक्तस्राव कहलाता है। यदि रक्त धमनी से बाहर निकलता है, तो यह धमनीय रक्तस्राव कहलाता है। इस रक्तस्राव का रंग चमकीला लाल होता है और यह हृदय के स्पंदन के समकालिक होता है। शिरा से बाहर निकलनेवाले रक्त का रंग कालिमा लिए लाल होता है और घाव से बहता है। केशिका (कैपिलरीज) से स्रावित होनेवाले रक्तस्राव का रंग उपर्युक्त दोनों स्रावों के रंग के बीच का होता है और त्वचा पर केवल छोटा सा लाल धब्बा पड़ जाता है। वमन, मूत्र तथा थूक में मिला हुआ रक्त निकल सकता है, या नाक से नक्सीर फूटने के कारण रक्तस्राव होता है। आमाशय या पक्वाशय में व्रण हो जाने पर रक्तस्राव होने लगता है। स्वयं रुधिरवाहिकाओं के रुग्ण होने पर एवं उच्च रक्तचाप के कारण धमनियों में दरार पड़ जाती है और रक्तस्राव होने लगता है। मस्तिष्क के ऊतकों से रक्तस्राव होने पर रक्तमूर्च्छा (apoplexy) हो जाती है।
वज्रेश्वरी

वज्रेश्वरी, बौद्धों की देवी है, जिसे वज्रयोगिनी अथवा वज्रबाई भी कहा गया है। आजकल नेपाल में इसकी पूजा की जाती है। कोटेश्वरी, भुवनेश्वरी, वत्सलेश्वरी और गुह्येश्वरी आदि प्राचीन देवियों के साथ इसका उल्लेख है। आगे चलकर इसका बिगड़ा हुआ रूप ब्रजेश्वरी हो गया। जालंधर पीठ में ब्रजेश्वरी का मंदिर है।
पौराणिक मान्यता के अनुसार शिव जी ने सती के मृत शरीर को लेकर जब तांडव नृत्य किया तो उनका शव 84 खंडों में बिखरकर धरती पर गिरा। जालंधर में उनका स्तनभाग गिरा था। यही स्तनपीठ की व्रजेश्वरी देवी कही जाती है। कहते हैं, जालंधर दैत्य का वध करने के कारण शिव पाप से ग्रस्त हो गए थे और जब जालंधर पीठ में आकर उन्होंने तारा देवी की उपासना की तब उनका पाप दूर हुआ। वैसे यहाँ की अधिष्ठात्री देवी त्रिशक्ति अर्थात् त्रिपुरा, काली ओर तारा हैं, लेकिन स्तन की अधिष्ठात्री व्रजेश्वरी ही मुख्य देवी हैं। इन्हें विद्याराज्ञी भी कहते हैं। स्तनपीठ में विद्याराज्ञी के चक्र और आद्या त्रिपुरा की पिंडी की स्थापना है।
एडवार्ड जेनर

एडवर्ड जेनर (सन्‌ 1749-1823) अंग्रेज कायचिकित्सक तथा चेचक के टीके के आविष्कारक थे। जेनर को अक्सर "इम्यूनोलॉजी का पिता" कहा जाता है, और उनके काम को "किसी अन्य मानव के काम से ज्यादा ज़िंदगी बचाने वाला" कहा जाता है। वह रॉयल सोसायटी के सदस्य थे। वह कोयल के बच्चों की परजीवीता (ब्रूड परजीवी) का वर्णन करने वाले पहले व्यक्ति थे। 2002 में, जेनेर को बीबीसी की 100 महानतम ब्रिटन्स की सूची में नामित किया गया था।
इनका जन्म 17 मई सन्‌ 1749 को बर्कले में हुआ। उट्टन में प्रारंभिक शिक्षा समाप्त करने के उपरांत ये सन्‌ 1770 में लंदन गए और सन्‌ 1792 में ऐंड्रय्‌ज कालेज से एमo डीदृ की उपाधि प्राप्त की।
अपने अध्ययन काल में ही इन्होंने कैप्टेन कुक की समुद्री यात्रा से प्राप्त प्राणिशास्त्रीय नमूनों को व्यवस्थित किया। सन्‌ 1775 में इन्होंने सिद्ध किया कि गोमसूरी (cowpox) में दो विभिन्न प्रकार की बीमारियाँ सम्मिलित है, जिनमें से केवल एक चेचक से रक्षा करती है। इन्होंने यह भी निश्चित किया कि गोमसूरी, चेचक और घोड़े के पैर की ग्रीज़ (grease) नामक बीमारियाँ अनुषंगी हैं। सन्‌ 1798 में इन्होंने 'चेचक के टीके के कारणों और प्रभावों' पर एक निबंध प्रकाशित किया।cow पॉक्स को इन्होंने वेरिआली वेक्सोन का नाम दिया और इस तकनिक को वेक्सीनेशन एन्ड या वेक्सीन का नाम दिया/
सन्‌ 1803 में चेचक के टीके के प्रसार के लिये रॉयल जेनेरियन संस्था स्थापित हुई। इनके कार्यों के उलक्ष्य में आक्सफोर्ड विश्वविद्यालय ने इन्हें एमo डीo की सम्मानित उपाधि से विभूषित किया। सन्‌ 1822 में 'कुछ रोगों में कृत्रिम विस्फोटन का प्रभाव' पर निबंध प्रकाशित किया और दूसरे वर्ष रॉयल सोसाइटी में 'पक्षी प्रव्राजन' पर निबंध लिखा। 26 जनवरी 1823 को बर्कले में इनका देहावसान हो गया।
त्रिपुरान्तकेश्वर मन्दिर

त्रिपुरान्तकेश्वर मन्दिर भारत के कर्नाटक राज्य का एक सुप्रसिद्ध देवालय है। भगवान त्रिपुरान्तक (शिव) को समर्पित यह मन्दिर शिवमोग्गा जिले के बल्लिगावी गाँव में स्थित है। इस प्राचीन मन्दिर का निर्माण सन् १०७० में पश्चिमी चालुक्य वंश के राजाओं ने कराया था।  वर्त्तमान काल में यह मन्दिर जीर्ण-शीर्ण अवस्था में है। मन्दिर की बाहरी दीवारों पर दुर्लभ कामुक मूर्तियाँ हैं। आकर में अत्यन्त लघु होने के कारण इन मूर्तियों को केवल पास से देखा जा सकता है।
मन्दिर में कई अन्य प्रतिमाएँ भी हैं, जैसे की नाग, ब्रह्मा, शिव, विष्णु, होयसल राजा आदि। परिसर में एक अत्यन्त दुर्लभ स्तम्भ है, जिसमें दो सिर वाले गज-भक्षक पक्षी "गंड भेरुण्ड" को दर्शया गया है। इस स्तम्भ का निर्माण बनवासी के कदम्बवंशीय राजा श्री चामुण्डाराय द्वारा कराया गया था। कहा जाता है कि खेतों को नष्ट करने वाले हाथियों को डराकर भगाना इस स्तम्भ का उद्देश्य था।
मातृवंश समूह के

मनुष्यों की आनुवंशिकी (यानि जॅनॅटिक्स) में मातृवंश समूह के या माइटोकांड्रिया-डी॰एन॰ए॰ हैपलोग्रुप K एक मातृवंश समूह है। इस मातृवंश का फैलाव भारत, मध्य पूर्व, कॉकस, यूरोप और उत्तरी अफ़्रीका में है। सीरिया और लेबनान के द्रूज़ समुदाय के १६% लोग इसके वंशज हैं। यहूदी लोगों की अशकेनाज़ी शाखा के ३२% लोग इसके वंशज हैं।
वैज्ञानिकों ने अंदाज़ा लगाया है के जिस स्त्री के साथ मातृवंश समूह के शुरू हुआ वह आज से लगभग १२,००० वर्ष पूर्व मध्य पूर्व में रहती थी। यह मानना है के इस मातृवंश की उत्पत्ति मातृवंश समूह यु की यु८ शाखा से हुई।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
देवकीनन्दन खत्री

बाबू देवकीनन्दन खत्री (18 जून 1861 - 1 अगस्त 1913) हिंदी के प्रथम तिलिस्मी लेखक थे। उन्होने चंद्रकांता, चंद्रकांता संतति, काजर की कोठरी, नरेंद्र-मोहिनी, कुसुम कुमारी, वीरेंद्र वीर, गुप्त गोदना, कटोरा भर, भूतनाथ जैसी रचनाएं की। 'भूतनाथ' को उनके पुत्र दुर्गा प्रसाद खत्री ने पूरा किया। हिंदी भाषा के प्रचार प्रसार में उनके उपन्यास चंद्रकांता का बहुत बड़ा योगदान रहा है। इस उपन्यास ने सबका मन मोह लिया। इस किताब का रसास्वादन के लिए कई गैर-हिंदीभाषियों ने हिंदी सीखी। बाबू देवकीनंदन खत्री ने 'तिलिस्म', 'ऐय्यार' और 'ऐय्यारी' जैसे शब्दों को हिंदीभाषियों के बीच लोकप्रिय बनाया। जितने हिन्दी पाठक उन्होंने (बाबू देवकीनन्दन खत्री ने) उत्पन्न किये उतने किसी और ग्रंथकार ने नहीं।

जीवनी

देवकीनन्दन खत्री जी का जन्म 18 जून 1861 (आषाढ़ कृष्णपक्ष सप्तमी संवत् 1918) शनिवार को बिहार के मुजफ्फरपुर जिले के पूसा में हुआ था। उनके पिता का नाम लाला ईश्वरदास था। उनके पूर्वज पंजाब के निवासी थे तथा मुगलों के राज्यकाल में ऊँचे पदों पर कार्य करते थे। महाराज रणजीत सिंह के पुत्र शेरसिंह के शासनकाल में लाला ईश्वरदास काशी में आकर बस गये। देवकीनन्दन खत्री जी की प्रारम्भिक शिक्षा उर्दू-फ़ारसी में हुई थी। बाद में उन्होंने हिंदी, संस्कृत एवं अंग्रेजी का भी अध्ययन किया।
आरम्भिक शिक्षा समाप्त करने के बाद वे गया के टेकारी इस्टेट पहुंच गए और वहां के राजा के यहां नौकरी कर ली। बाद में उन्होंने वाराणसी में 'लहरी प्रेस' ना से एक प्रिंटिंस प्रेस की स्थापना की और 1900 में हिन्दी मासिक 'सुदर्शन' का प्रकाशन आरम्भ किया।
देवकीनन्दन खत्री जी का काशी नरेश ईश्वरीप्रसाद नारायण सिंह से बहुत अच्छा सम्बन्ध था। इस सम्बन्ध के आधार पर उन्होंने चकिया (उत्तर प्रदेश) और नौगढ़ के जंगलों के ठेके लिये। देवकीनन्दन खत्री जी बचपन से ही सैर-सपाटे के बहुत शौकीन थे। इस ठेकेदारी के काम से उन्हे पर्याप्त आय होने के साथ ही साथ उनका सैर-सपाटे का शौक भी पूरा होता रहा। वे लगातार कई-कई दिनों तक चकिया एवं नौगढ़ के बीहड़ जंगलों, पहाड़ियों और प्राचीन ऐतिहासिक इमारतों के खंडहरों की खाक छानते रहते थे। कालान्तर में जब उनसे जंगलों के ठेके छिन गये तब इन्हीं जंगलों, पहाड़ियों और प्राचीन ऐतिहासिक इमारतों के खंडहरों की पृष्ठभूमि में अपनी तिलिस्म तथा ऐयारी के कारनामों की कल्पनाओं को मिश्रित कर उन्होंने चन्द्रकान्ता उपन्यास की रचना की।
बाबू देवकीनन्दन खत्री ने जब उपन्यास लिखना शुरू किया था उस जमाने में अधिकतर लोग भी उर्दू भाषा भाषी ही थे। ऐसी परिस्थिति में खत्री जी का मुख्य लक्ष्य था ऐसी रचना करना जिससे देवनागरी हिन्दी का प्रचार-प्रसार हो। यह उतना आसान कार्य नहीं था। परन्तु उन्होंने ऐसा कर दिखाया। चन्द्रकान्ता उपन्यास इतना लोकप्रिय हुआ कि जो लोग हिन्दी लिखना-पढ़ना नहीं जानते थे या उर्दूदाँ थे, उन्होंने केवल इस उपन्यास को पढ़ने के लिए हिन्दी सीखी। इसी लोकप्रियता को ध्यान में रखते हुए उन्होंने इसी कथा को आगे बढ़ाते हुए दूसरा उपन्यास "चन्द्रकान्ता सन्तति" लिखा जो "चन्द्रकान्ता" की अपेक्षा कई गुणा रोचक था। इन उपन्यासों को पढ़ते वक्त लोग खाना-पीना भी भूल जाते थे। इन उपन्यासों की भाषा इतनी सरल है कि इन्हें पाँचवीं कक्षा के छात्र भी पढ़ लेते हैं। पहले दो उपन्यासों के २००० पृष्ठ से अधिक होने पर भी एक भी क्षण ऐसा नहीं आता जहाँ पाठक ऊब जाए।
सिद्धम् (डेटाबेस)

सिद्धम् या साउथ एशिया इंस्क्रिप्सन्स डेटाबेस दक्षिण एशिया, मध्य एशिया और दक्षिण-पूर्व एशिया से प्राप्त शिलालेखों का मुक्तरूप से उपलब्ध स्रोत है जो ब्रिटिश संग्रहालय, ब्रिटिश पुस्तकालय और स्कूल ओफ़ ओरिएण्टल ऐण्ड अफ्रिकन स्टडीज में रखे हुए हैं। इसकी स्थापना यूरोपियन रिसर्च काउन्सिल ने किया था। सिद्धम का मुख्य ध्यान बिन्दु चौथी, पाँचवीं और छठी शताब्दी के संस्कृत के पुरालेख हैं किन्तु इसमें सभी कालों के पुरालेखों का समावेश किया जा सकता है। अनुमान है कि केवल दक्षिण एशिया से ही प्राप्त ऐतिहासिक पुरालेखों की संख्या ९० हजार से अधिक है। अगले चरण में सिद्धम का विस्तार तमिल, कन्नड, प्रकृत, प्राचीन तिब्बती, बर्मी भाषा, प्यू भाषा और मोन भाषा को भी सम्मिलित करने का लक्ष्य है।
रोहित शेट्टी

व्यक्तिगत जीवन

रोहित कर्नाटक के मैंगलोर शहर से सम्बन्ध रखते हैं। उनके पिता हिन्दी और कन्नङ फिल्मों के विख्यात फाइट मास्टर एम. बी. शेट्टी थे जिन्होने कुछ फिल्मो मे अभिनय भी किया था। रोहित को बचपन से ही फिल्मों का शौक रहा है। रोहित का खुद का कहना है कि अभिनय उनके वश की चीज नही है। वह शुरु से ही एक निर्देशक बनना चाहते थे। हालांकि वह कुछ फिल्मों मे छोटी-मोटी भूमिकाओं मे दिखते रहते हैं।

फिल्म निर्देशन

रोहित शेट्टी ने अपना कैरियर १७ वर्ष की उम्र मे सहायक निर्देशक के रूप मे कुकू कोहली की फिल्म फूल और काँटे से शुरु किया। यह फिल्म अजय देवगन की भी पहली फिल्म थी। इसके बाद रोहित ने कुकू के साथ एक और कोहिनूर फिल्म पर भी काम किया लेकिन यह फिल्म प्रदर्शित नही हो सकी। रोहित ने कुकू के साथ सुहाग, हकीकत और जुल्मी फिल्मों मे भी काम किया। अनीस बज्मी के साथ रोहित ने प्यार तो होना ही था मे भी सहायक निर्देशक के रूप मे काम किया। कॅरियर के शुरुआती दौर से अजय देवगन की फिल्मों से जुड़े होने की वजह से दोनों के बीच अच्छी दोस्ती हो गयी। यही वजह थी कि अजय ने रोहित को अपनी फिल्म राजू चाचा में एसोसिएट डायरेक्टर के तौर पर जोड़ा।
रोहित ने एक स्वतंत्र निर्देशक के रूप मे अपना कैरियर २००३ मे अजय देवगन और अभिषेक बच्चन अभिनीत फिल्म जमीन से शुरू किया। जमीन का बॉक्स ऑफिस पर प्रदर्शन औसत रहा। २००६ मे आयी हास्य फिल्म गोलमालः फन अनलिमिटेड ने रोहित को बॉलीवुड के सफल निर्देशकों के साथ ला खङा किया। इस फिल्म ने बॉक्स ऑफिस पर बहुत ही अच्छा व्यवसाय किया। यह रोहित के कैरियर की पहली हिट फिल्म थी। २००८ मे रोहित ने अपनी तीसरी फिल्म सण्डे का निर्देशन किया। इस फिल्म मे अजय देवगन, अरशद वारसी, इरफान खान और आयशा टाकिया मुख्य भूमिकाओं मे थे। यह फिल्म भी बॉक्स ऑफिस पर हिट रही। गोलमाल श्रृंखला की अगली फिल्म गोलमाल रिटर्न्स भी हिट रही। २००९ मे रोहित शेट्टी निर्देशित फिल्म ऑल द बेस्टः फन बिगिन्स उस साल की सबसे ज्यादा कमाई करने वाली फिल्मों मे से एक है। गोलमाल श्रृंखला की तीसरी फिल्म गोलमाल ३ ब्लॉकबस्टर साबित हुई।
गोलमाल सीरिज से लोकप्रिय हुए रोहित ने कॉमेडी फिल्मों के बाद २०११ मे अजय देवगन को मुख्य अभिनेता के रूप मे लेकर एक्शन फिल्म सिंघम का निर्देशन किया। यह शेट्टी के कैरियर की सबसे सफल मिल्म साबित हुई। बॉलीवुड के 100 करोड़ क्लब मे शामिल फिल्मों मे से यह भी एक है। सिंघम से मिली अपार सफलता के बाद रोहित शेट्टी बॉलीवुड में एक्शन डायरेक्टर के नाम से मशहूर हो गये। २०१२ मे रोहित ने एक बार फिर अजय देवगन और अभिषेक बच्चन को लेकर बोल बच्चन फिल्म का निर्देशन किया। इस फिल्म मे अमिताभ बच्चन बोल बच्चन के आइटम नंबर मे दिखाई दिये थे। गोलमाल ३ और सिंघम के बाद इस फिल्म ने भी १०० करोङ रुपये से ज्यादा की कमाई की। रोहित शेट्टी एकमात्र ऐसे निर्देशक हैं जिनकी तीन फिल्में गोलमाल ३, सिंघम और बोल बच्चन सौ करोड़ क्लब में शामिल हैं।करण जौहर ने रोहित शेट्टी और बोल बच्चन की जमकर तारीफ करते हुये कहा कि वह इंडस्ट्री में हमारे पास निसंदेह सबसे अधिक मुख्यधारा के व्यक्ति हैं। इसके बाद रोहित सुपरस्टार शाहरुख खान को लेकर चेन्नई एक्सप्रेस बनाने जा रहे हैं। इस फिल्म को प्रदर्शित होने से पहले ही 105 करोड़ रुपए में बेच दिया गया है।
तरल गतिकी

बर्नूली का प्रमेय

जहाँ  द्रव का स्थैतिक दाब,  द्रव का घनत्व,  [[गुरुत्वजनित त्वरण,  ऊंचाई  द्रव का वेग
यदि द्रव असंपीदनीय (uncompressible) हो तो इस समीकरण के साथ निम्नलिखित समीकरण भी लागू होता है। इसे सातत्य समीकरण (equation of continuity) कहते हैं।
जहाँ  द्रव प्रवाह का क्षेत्रफल  द्रव का वेग
शाह आयोग

शाह आयोग' भारत सरकार द्वारा २८ मई १९७७ में नियुक्त एक जाँच आयोग था। यह आपातकाल (१९७५-७७) के समय की गयी ज्यादतियों की जाँच के लिये बनाया गया था। भारत के भूतपूर्व मुख्य न्यायधीश न्यायमूर्ति जे सी शाह इसके अध्यक्ष थे।
शाह आयोग ने सौ बैठकें की थीं, 48,000 कागजात की पड़ताल की थी और दो अंतरिम रिपोर्ट पेश की थीं। पहली अन्तरिम रपट ११ मार्च १९७८ को सौंपी गयी थी। अन्तिम रपट ६ अगस्त १९७८ को प्रस्तुत की गयी।
सर्विस वाली बहू

कहानी

यह कहानी पायल (कृतिका सेंगर) की है, जो एक नौकरी करती है। जिसके ससुराल वाले एक ऐसी बहू चाहते हैं, जो घर का कोई भी कार्य न करे केवल नौकरी करे।

निर्माण

इस धारावाहिक के निर्माता राकेश पासवान का कहना है कि ‘‘ज़ी टीवी के साथ काम करना परिवार में लौटने जैसा है क्योंकि हमने साथ मिलकर पहले भी अफसर बिटिया और दुल्हन जैसे सफल धारावाहिक पेश किए हैं। वहीं हमारी नई पेशकश ‘सर्विस वाली बहू’ उस मानसिकता पर सवाल करती है जिसमें एक करियर वाली महिला के कमाने की क्षमता के चलते उसका शोषण करने की भावना शामिल होती है। शो की अभिनव संकल्पना और इसके प्रस्तुतिकरण का उद्देश्य शादी के प्रति लोगों के रुख पर सवाल उठाना है।’’
वर्ग आव्यूह

प्रकार

इसमें भी आव्यूह के कुछ विशेष प्रकार होते हैं।

इकाई या तत्समक आव्यूह

वह अदिश आव्यूह, जिसका प्रत्येक मुख्य विकर्ण अवयव 1 है, इकाई आव्यूह कहलाता है। इसे Iₙ से भी दर्शाते हैं।
दुनाल देवता

हिन्दुस्तान के अनेकों राज्यों में नागराज देवता की पूजा होती है, उत्तराखण्ड के गढ़वाल और कुमांऊं में इसे नागराजा देवता के नाम से जाना जाता है, गढ़वाल में जिला पौड़ी गढ़वाल में डांडा नागराज व जिला टिहरी गढवाल में प्रतापनगर लमगांव के पास सेम नागराजा गढवाल के बड़े आश्था के केंद्र हैं,टिहरी गढवाल के घनसाली तहसील के गांव मुयालगांव गौरिया में थपलियाल जाती के उच्च कुलीन ब्राहम्ण जंदोली नामक एक छोटे से मौहल्ले में रहते हैं इस ब्राहम्ण वंश के कुल देवता के रूप में दूनाल देवता को एक छत्र अधिकार है, इस परिवार का मुख्य धनोपार्जन का माध्यम ब्रहमावृति यानी पंडिताई है, इस वंश के सभी लोगों का मानना है कि हमारे कुल देवता दुनाल वास्तव में भगवान नागराजा का ही रूप है, जो कि दूनाल देवता को लोहे की बनी दो छडीयों को विशेष आकृति देकर ही पूजते हैं , दुनाल देवता का पूजनिय स्थान आज भी इन लेंगों के उसी स्यांरी नामक स्थान में है जहां कालांतर में इनके पूर्वज कहीं और से आकर बसे थे, हालांकि स्यांरी नामक स्थान अब सुनसान जंगल का रूप ले चुका है लेकिन इन लोगों की आस्था है कि ये लोग आज भी समय समय पर उस स्थान पर पूजा करने जाते हैं। विशेष कर जब इनके परिवार में किसी गाय या भैंस का बच्चा होता है तो ये ११ या २१ दिन कि अशुद्धी मिटाने के लिए व उस दूध को अपने खाने पीने के प्रयोग से पहले अपने इष्ट को इस दूध से स्नान कराते हैं व उस दूध से बनें पकवानों से अपने कुलदेवता को भोग लगाते हैं, इनके भोग में विशेषता है कि इस देवता का रोट (प्रसाद के लिए बनी रोटी) दो रोटीयो को आपस में मिलाकर बनाया जाता है,
मान्यता है कि जब भी कभी लंबे समय तक इस क्षेत्र में बरसात नहीं होती थी तो पूरे क्षेत्र विशेष कर पास के गांव गौरिया मुयालगांव कुमाल्थ आदी आसपास के गांवों के लोग एकत्रित हो कर ढोल नगाडों के साथ दुनाल देवता को खुश करने जाते थे और अपने अपने घरों से ले जाये गये दूध को एकत्रित करके देवता का भोग बनाते व हवन करते थे निश्चित तौर पर यह मान्यता है कि जब कभी भी ऐसे आयोजन पूजन किये गये तो अवश्य उस सांय को बारिस होती थी, यह मान्यता क्षेत्र में आज भी है , जितेन्द्र थपलियाल अनिल , विजय प्रवीन धनिराम सुशील आदी युवाओं ने आज भी उस प्रथा को जीवित रखने का प्रयास जारी रखा है ये युवा अब काफी उत्साहित हैं क्यूंकि इनके कुल देवता के पास से ही अब सडक बनकर निकल रही है तो ये लोग कहते हैं कि सडक पास आने से जंगल का भय दूर हो जायेगा और धनिराम उर्फ रविन्द्र तो सडक पास आने के बाद कहते हैं कि अब तो यहां रात को रूकने में भी भय नहीं रहेगा और हम अपने इष्ट के मूल रूप यानी भगवान कृष्ण की जन्माष्टमी को रात्री जागरण के तौर पर यहां पर मना सकते है।
जय हो दुधाधारी दुनाल देवता
जीके वसन

श्री जीके वसन को भारत सरकार की पंद्रहवीं लोकसभा के मंत्रीमंडल में जहाज़रानी मंत्रालय में मंत्री बनाया गया है।
बेल्गोरोद ओब्लास्त

लोग

२०१० की जनगणना के हिसाब से बेल्गोरोद ओब्लास्त के समुदाय इस प्रकार थे: रूसी (९४.४%), युक्रेनी (२.८%), आर्मेनियाई (०.५%), अज़ेरी (०.३%) और तुर्क (०.३%)।
मधुमक्खी का छत्ता

मधुमक्खी का छत्ता एक बन्द संरचना है जिसमें ऍपिस उपवंश की मधुमक्खी की कुछ जातियाँ रहती और अपने बच्चे पालती है। प्राकृतिक छत्ते प्राकृतिक रूप से पाये जाने वाली मधुमक्खी की बस्तियाँ हैं, जबकि पालतू मधुमक्खियाँ मानवनिर्मित छत्तों में रहती हैं, जो अक्सर ऍपियरी हुआ करती है। ऐसी मानवनिर्मित संरचनाएँ भी प्रायः मधुमक्खी का छत्ता कहलाती हैं। ऍपिस मधुमक्खियों की कई जातियाँ छत्तों में रहती हैं, लेकिन केवल पश्चिमी मधुमक्खियाँ (ऍपिस मेलीफ़ेरा) और पूर्वी मधुमक्खियाँ (ऍपिस केराना) मनष्यों द्वारा पाली जाती हैं। मधुमक्खी के प्राकृतिक छत्ता की तुलना एक पक्षी के घोंसले से की जा सकती है जिसका उद्देश्य उसके निवासी को सुरक्षा प्रदान करना होता है।
विद्युत ऊर्जा का उपभोग

विद्युत ऊर्जा का उपभोग से आशय ऊर्जा के उस उपभोग से है जो विद्युत शक्ति के रूप में उपभोग की जाती है।  वर्ष २०१२ में विश्व की सम्पूर्ण विद्युत ऊर्जा उपभोग २०९०० टेरावाटघण्टे था।
पोर्ट ब्लेयर

दर्शनीय स्थल

सेल्यूलर जेल, मानव विकास के इतिहास को चित्रित करता संग्रहालय (एंथ्राॉपोलॉजिकल म्यूजियम), समुद्र संग्रहालय, लघु उघोग संग्रहालय, मिनी ज़ू, चैथम सा मिल, कोरबाइन कोव बीच, मैरीन पार्क, वाइपर आइलैंड, सिपीघाट वाटर स्पोर्ट्स कॉम्प्लेक्स।
रॉबर्ट लेफ्कोविट्ज़

रॉबर्ट जोसफ लेफ्कोविट्ज़ (जन्म १५ अप्रैल १९४३) एक अमेरिकी चिकित्सक-वैज्ञानिक हैं। उन्हें २०१२ में रसायन में नोबेल पुरस्कार से सम्मानित किया गया।
चैत्र कृष्ण द्वितीया

चैत्र कृष्ण द्वितीया भारतीय पंचांग  के अनुसार प्रथम माह की सत्रहवी तिथि है, वर्षान्त में अभी ३४३ तिथियाँ अवशिष्ट हैं।
थानेसर

इतिहास

थानेसर या थानेश्वर (स्थानीश्वर) हरियाणा का एक ऐतिहासिक नगर एवं हिन्दुओं का तीर्थ है। यह सरस्वती घग्गर नदी के तट पर स्थित है। सन् 1014 में महमूद गजनवी ने थानेश्वर में लूटपाट की और चक्रस्वामी की मूर्ति तोड़कर मन्दिर को भारी नुकसान पहुँचाया।
साई इंग वेन

व्यक्तिगत जीवन

वेन का जन्म ३१ अगस्त १९५६ को हुआ था। इनके पिता की चार पत्नियां थीं। ११ भाई बहनों में यह सबसे छोटी हैं।

शिक्षा

इन्होंने नेशनल ताइवान विश्वविद्यालय, कोमल यूनिवर्सिटी तथा लंदन के प्रतिष्ठित लंदन स्कूल ऑफ़ इकोनॉमिक्स  से शिक्षा प्राप्त की।

व्यवसाय

राजनीति में आने के पहले यह प्राध्यापक थीं।

राजनीति

वर्ष २०१२ के चुनाव में यह डेमोक्रेटिक पार्टी से राष्ट्रपति की उम्मीदवार थीं लेकिन इसमें पराजित हो गयीं थीं। इसमें इन्हें ४५ % ही वोट मिले थे।
लाहौल और स्पीति जिला

औसत वर्षा - कम+9

हिमपात - भारी

भूगोल

लाहौल और स्पीति अपनी ऊंची पर्वतमाला के कारण शेष दुनिया से कटा हुआ है। रोहतांग दर्रा 3,978 मी की ऊंचाई पर लाहौल और स्पीति को कुल्लू घाटी से पृथक् करता है। जिले़ की पूर्वी सीमा तिब्बत से मिलती है, उत्तर में लद्दाख भू-भाग (जम्मू और कश्मीर में स्थित) और किन्नौर एवं कुल्लू दक्षिण सीमा में हैं।

यातायात

लाहौल अवधाव एवं भूस्खलन के लिए प्रसिद्ध है और इस कारण कई यात्री इस रास्ते से गुजरते हुए मारे गए हैं। अपनी स्थानीय महत्वता के कारण यहां बनी नई पक्की सड़क को मई से नवम्बर तक खुला रखा जाता है जो कि लद्दाख तक जाती है। रोहतांग दर्रे के नीचे एक सुरंग बनाई जा रही है जिसकी २०१२ तक पूरी होने की आशा है। हर साल, आलू एवं मटर, जो कि अब यहां की प्रमुख फसल है, बड़ी तादाद में रोहतांग दर्रे के रास्ते मनाली भेजी जाती है। 
स्पीति से दक्षिण-पश्चिमी तिब्बत के लिए और भी दर्रे हैं किन्तु वो अब भारत एवं तिब्बत के मध्य बन्द सीमा के कारण बन्द कर दिए गए हैं। यहां से एक सड़क पश्चिम को जम्मू की तरफ़ किश्तवाड़ से गुजरती है।
कुन्जम दर्रा (४५५० मी• ऊंचाई पर स्थित) लाहौल और स्पीति को एक दूसरे से अलग करता है। एक सड़क लाहौल और स्पीति को एक दूसरे से जोड़ती है किन्तु सर्दियों एवं वसंत ऋतु में भारी हिमपात के कारण यह रास्ता बंद हो जाता है।
गर्मियों में मनाली से स्पीति के मुख्यालय, काजा़ तक के बीच बसें व टैक्सियां चलती हैं। कुन्जोम दर्रा जुलाई से अक्टूबर तक यातायात के लिए खुला रहता है। शिमला से स्पीति तक किन्नौर से होते हुए एक सड़क है।

मौसम

अपनी ऊंचाई के कारण लाहौल और स्पीति में सर्दियों में बहुत ठंड होती है। गर्मियों में मौसम बहुत सुहावना होता है। शीतकाल में ठंड के कारण यहां बिजली व यातायात की बेहद कमी हो जाती है जिस कारण यहां पर्यटन में भारी कमी हो जाती है। हालांकि स्पीति पूरे साल शिमला से काज़ा  पुराने भारत-तिब्ब्त के रास्ते से अभिगम्य होता है। उधर लाहौल जून तक अभिगम्य नहीं होता परन्तु दिसम्बर से अप्रैल के बीच साप्ताहिक हेलिकॉप्टर सेवाएं उपलब्ध रहती हैं।
स्पीति की अत्याधिक शीत के कारण यहां टुन्ड्रा पेड़-पौधे तक नहीं पनप पाते और सारा इलाका बंजर रहता है। स्पीति की सबसे निचली घाटी में गर्मियों में भी तापमान २० डिग्री के उपर नहीं पहुंचता।

वनस्पति

लाहौल की कठिन परिस्थितियों के कारण केवल कुछ कड़ी घास एवं झाड़ियां ही यहाँ उग पाती हैं, वो भी ४००० मीटर के नीचे। ५००० मीटर के उपर हिमनद रेखाएं पाई जाती

कुंजुम पास

कुंजुम पास इस जिले का एक महत्वपूर्ण स्थान है। इस पास के द्वारा स्पीती घाटी में दाखिल होया जाता है। कुंजुम पास का नाम यहाँ पर कुंजुम माता के नाम पर पड़ा है। यह मन जाता है की जिसका मन सच्चा होता है माता उसका हाथ से चिपका हुआ सिक्का माता की मुर्ति में चिपक जाता है। अतः इसकी कारण यहाँ पर श्रद्धालु अपनी आस्था को प्रकट करने क लिए माता की मूर्ति पर सिक्के चिपकाने का प्रयास करते हैं। कुंजुम पास के पास चन्द्र ताल है जोकि राष्ट्रीय राजमार्ग 22 पर स्थित है।
कोल (भूविज्ञान)

भूविज्ञान में कोल (Col) दो पर्वतों के बीच में उपस्थित कटक (ridge) का सबसे निचला स्थान होता है। यदि दो पर्वतों के बीच में से निकलना हो तो कोल ही सबसे निम्न स्थान होता है। बड़े कोल को अक्सर पहाड़ी दर्रा (mountain pass) कहा जाता है। विश्व में कई कोल प्रसिद्ध हैं, मसलन हिमालय में उत्तर कोल (North Col) एवरेस्ट पर्वत और चंग्त्से पर्वत के बीच में स्थित कटक के ऊपर से निकलने का एक तीखी दीवारों वाली दरार है जिसे हिमानियों ने लाखों वर्षों में बह-बह कर काटकर बनाया है।
अफ़्रीकी नखरहित ऊदबिलाव

विवरण

अफ़्रीकी नखरहित ऊदबिलाव की खाल मोटी और मुलायम और पेट पर लगभग रेशमी होती है। इनका रंग गहरा ख़ाकी होता है और चहरे पर सफ़ेद निशान होते हैं जो नीचे गले और सीने तक जाते हैं। इनके पाँवों में पाँच अँगुलियाँ होती हैं लेकिन अँगुली-विपरीत हो सकने वाले अंगूठे नहीं होते। इन अँगुलियों में नाखून नहीं होते सिवाय पीछे के पाँवों की दूसरी, तीसरी और चौथी अँगुलियों में। दुम मिलाकर इनकी लम्बाई 113-163 सेमी के बीच होती है जिसका लगभग एक-तिहाई उनकी दुम में आता है। इनका वज़न 12 से 21 किलोग्राम के बीच होता है।

प्रजनन

बसंत की शुरुआत में मादाओं के 2 से 5 बच्चे होते हैं। नर और मादा दिसंबर में बारिशों के दौरान ब्याहते हैं लेकिन फिर अलग होकर जीवन व्यतीत करते हैं। बच्चों का पालन केवल मादाएँ ही करती हैं। मादाओं की गर्भावस्था लगभग दो महीने (63 दिन) चालती है।
एकॉर्ड भाषा विद्यालय

एकॉर्ड भाषा स्कूल (फ़्रान्सीसी भाषा: Accord École de langues) एक विदेशी 1988 में बनाई गई भाषा के रूप में फ्रांस के शिक्षण के लिए एक बेहतर संस्थान है। हर साल, स्कूल 50 विभिन्न देशों से 5000 से अधिक छात्रों का स्वागत किया है और शिक्षा के फ्रेंच मंत्रालय से fle गुणवत्ता लेबल से सम्मानित किया गया.

इतिहास

स्कूल ग्रैंड boulevards, पुराने शहर की दीवारों की साइट पर एक ठेठ पेरिस इमारत में स्थित है। लंबे समय से अपराध की Boulevard बुलाया गया के बाद थिएटर, पब और eateries की अपनी बारात के साथ, यह उन्नीसवीं सदी में बैरन Haussmann का काम जो पेरिस आधुनिकीकरण और एक नेटवर्क संरचना को जन्म दिया द्वारा पुनर्निर्मित किया गया, सेटिंग शहरी सिद्धांत में बेंचमार्क.

शिक्षा - विज्ञान

स्कूल के मुख्य उद्देश्य की स्थिति और बाधाओं है कि वे सामाजिक जीवन में चेहरे और रणनीतियों सीखने के लिए कौशल है जो वे पहले से ही अपने फ्रेंच में संचार करने के लिए मातृभाषा में स्थानांतरण का विकास होगा लिए छात्रों को उजागर है। व्याकरण भाषा का खेल, सिमुलेशन, इंटरैक्टिव गतिविधियों और विभिन्न अभ्यास के माध्यम से संचार के विभिन्न क्षणों के दौरान संपर्क किया है.
भूजल पुनर्भरण

भूजल पुनर्भरण (Groundwater recharge या deep drainage या deep percolation) एक जलवैज्ञानिक तकनीकी प्रक्रिया है जिसमें वर्षा जल को सतह से गहराई में ले जाया जाता है। पुनर्भरण का कार्य बहुत सीमा तक प्राकृइतिक रूप से भी होता है किन्तु आधुनिक जीवन को ध्यान में रखते हुए अब इसे कृत्रिम रूप से करने की महती आवश्यकता महसूस की जा रही है।
उर का जिगुरत

सुमेरियन जिगुरत

जिगगुराट का निर्माण राजा उर-नमुू ने किया था, जिसने उर के तीसरे राजवंश के दौरान लगभग 21 वीं शताब्दी ईसा पूर्व (लघु कालक्रम) में नाना / सिन के सम्मान में उर के महान जिगगुर को समर्पित किया था। बड़े पैमाने पर पिरामिड लंबाई में 64 मीटर (210 फीट), 45 मीटर (148 फीट) चौड़ाई और 30 मीटर (98 फीट) ऊंचाई में मापा गया। ऊंचाई सट्टा है, क्योंकि सुमेरियन जिगगुरात की नींव ही बच गई है।
जिगगुरात एक मंदिर परिसर में एक टुकड़ा था जो शहर के लिए एक प्रशासनिक केंद्र के रूप में कार्य करता था, और जो कि उर के संरक्षक देवता चंद्रमा देवता नाना, देवता का मंदिर था।.
जिगगुरात का निर्माण 21 वीं शताब्दी ईसा पूर्व राजा शुल्गी ने किया था, जिन्होंने शहरों के निष्ठा को जीतने के लिए खुद को एक देवता घोषित किया था। अपने 48 साल के शासनकाल के दौरान, उर शहर मेसोपोटामिया को नियंत्रित करने वाले राज्य की राजधानी बन गया।
डेली न्यूज़

यह् एक प्रमुख दैनिक समाचार पत्र है।

प्रकाशन स्थल

यह दैनिक समाचार पत्र न्यूयार्क, संयुक्त राज्य अमेरिका से प्रकाशित होता है।